**NU NE-AM IUBIT...**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NU NE-AM IUBIT...

Nisipul picura-n clepsidră.

Pustiul creşte ceas cu ceas.

Timpul rămas e ca o hidră

Pandindu-mi fiecare pas.

Aş vrea să fiu o crisalidă

Fără memorie, fără glas.

Să dorm e singura ispită

Pe care n-o gonesc din minte.

În somn, tu poţi să-mi fi iubită

Şi mâna-mi sânii să-ţi alinte.

Făptura ta nu mi-e menită

Şi totuşi te iubesc fierbinte.

De nu m-ar cotropi iubirea,

Vulcan ce nu se poate stinge,

N-aş mai simţi nemărginirea

Dorinţei de a te atinge.

În zori dispare amăgirea.

Nu ne-am iubit şi nici nu ninge.